b"\n_START_ARTICLE_\nCam\xc3\xad dels Monjos\n_START_SECTION_\nHist\xc3\xb2ria\n_START_PARAGRAPH_\nLa llegenda diu que l'abat i els monjos de Sant Lloren\xc3\xa7 del Munt van demanar perm\xc3\xads al bisbe de Barcelona per assentar-se en un altre indret, ja que les seves terres no eren gens productives i l'a\xc3\xafllament del monestir els feia patir el mal de la tristesa._NEWLINE_El bisbe els va deixar marxar sempre que respectessin un mandat que caminant sense travessar cap riu, torrent o riera, s'establissin on millor els an\xc3\xa9s i va ser aquest el que van utilitzar. Per aquest motiu el cam\xc3\xad segueix la carena que separa la conca del Bes\xc3\xb2s (a l'est) de la del Llobregat (a l'oest), o les dels seus afluents el riu Ripoll i la riera de Rub\xc3\xad, sense travessar cap curs d'aigua."